# Algol-muuttuja

### Wikipedia

Algol-tyypin pimennysmuuttujassa on kaksi tähteä, jotka vuorotellen pimentävät toisensa. Alla näkyy tähden säteilemää valoa kuvaava valokäyrä
Algol-tyypin muuttujan valokäyrän synty. Suurempi punainen tähti on tässä himmeämpi, ja kirkkaampi sininen tähti pienempi mutta kuumempi. Kun sininen tähti peittyy punaisen taakse, syntyy suuri minimi. Molempien tähtien näkyessä rinnakkain kaksoistähti loistaa kirkkaana. Ennen pääminimiä tapahtuu kirkastumista luultavasti siksi, että himmeä punainen tähti heijastaa sinisen valoa.

Algol-tyyppinen pimennysmuuttuja on kirkkaudeltaan muuttuva tähti. Valonvaihtelut johtuvat pääosin kahden kirkkaudeltaan ja lämpötilaltaan eri suuruisen tähden peittäessä toisiaan. Tähden kirkkaus on suurimman osan ajasta melko tasainen, kirkkauskäyrässä on syvä pääminimi ja melko matala sivuminimi. Pääminimi johtuu kirkkaamman ja kuumemman tähden pimentymisestä kylmemmän taakse. Tähti on kirkkaustasanteella "maksimissa" , kun molemmat tähdet näkyvät yhtä aikaa, näin suurimman osan ajasta. Algol-tyypin esikuvan Algolin valonvaihtelu on ollut tiedossa pitkän aikaa mutta selitettiin johtuvaksi kahdesta tähdestä vasta 1800-luvun loppupuolella.

## [muokkaa] Algol-tyypistä

Algol-tyypin jakso on 0,1 -10000 vuorokautta. UX Ursae Majoris-muuttujat ovat Algol-muuttujia, joiden jakso on 0.07 -- 0.5 päivää, kirkkauden vaihtelu alle 1,5 magnitudia ja absoluuttinen kirkkaus +2 -- +4. Tähtien massahävikki > 10-8 Auringon massaa vuodessa.

## [muokkaa] Algol-tyyppiä muistuttavia pimennysmuuttujia

Zeta Aurigae-tyypin pimennysmuuttujassa on G tai K-tyypin keltainen tai oranssi jättiläinen ja B-tyypin pääsarjan tähti. Kun oranssi jättiläinen laajenee, massavirta tähtien välillä alkaa, koska jättiläistähti täyttää Rochen silmukan. VV Cephei-tyypin muuttujissa suurempi tähti on tyypin M punainen jättiläinen.

## [muokkaa] Aktiivisia pimennysmuuttujia

Joillain pimennysmuuttujilla havaitaan voimakas kromosfäärin aktiivisuus. W serpens-tähdet ovat aktiivisia Algol-systeemejä. RS Canum Veneticiorum-tähdet ovat spektriluokan F tai myöhäisempiä tähtiä, ja BY Draconis-tähdet muistuttavat RS Canum Venaticiorum-tähti.

Haettu osoitteesta http://fi.wikipedia.org../../../a/l/g/Algol-muuttuja.html

Luokat: Muuttuvat tähdet | Kaksoistähdet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Español
- Français
- Galego
- Italiano
- Nederlands
- 日本語
- Polski
- Português
- Svenska
- 中文